החל מיום ראשון ה-14.1.18 תתוגברנה הנסיעות בקו 90 בין הרצליה לתל אביב ויעודכנו מחדש לוחות הזמנים. כך נמסר מחברת "מטרופולין". קו 90 יוצא מהמרינה הרצליה דרך מחלף גלילות וסמינר הקיבוצים דרך תל אביב עד למסוף כרמלית שבדרום העיר.
לכיוון תל אביב תתווספנה חמש נסיעות חדשות, ולכיוון הרצליה שש נסיעות חדשות, כולן בימי א'-ה'.
השעות החדשות בהן יצאו הקווים מהרצליה לתל אביב הן 08:10, 11:35, 14:36, 18:24 ו-20:40. בקו מתל אביב להרצליה נוספו מועדי הנסיעות הבאים: 07:10, 09:40, 13:30, 16:50, 19:40, 22:00. קו 90 מתחיל את נסיעתו בכל בוקר ב-05:30 ופעיל עד 23:00.
ליבנת כהן דן, מנהלת השיווק וקשרי לקוחות במטרופולין: "לאור הביקוש הגבוה, פנינו למשרד התחבורה בבקשה לתגבר את הקו, ואנו שמחים כי כבר השבוע תיושם ההחלטה. תגבור הנסיעות בקו זה מתווסף לשורת מהלכים שביצענו בשנה האחרונה באזור השרון, שמטרתם הגדלה והרחבה של מפת השירות. יחד עם משרד התחבורה השקנו קווים חדשים, חלקם אף ליעדים חדשים כמו פתח תקווה ובר אילן, וכן תגברנו נסיעות בקווים קיימים. נמשיך במגמה זו גם השנה, על מנת להיות אלטרנטיבה תחבורתית נכונה ויעילה לנוסעים.